ΑΝΩΝΥΜΕΣ ΕΤΑΙΡΕΙΕΣ
ΑΠΟΦΑΣΕΙΣ
Αριθμ. 5205
Τροποποίηση (Επικαιροποίηση - Εκσυγχρονισμός) των διατάξεων των άρθρων 74 και 76 του
Κανονισμού Εσωτερικής Οργάνωσης και Λειτουργίας της Η.Δ.Ι.Κ.Α. Α.Ε. (βιβλίο β΄) περί αδειών.
ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ
ΚΟΙΝΩΝΙΚΗΣ ΑΣΦΑΛΙΣΗΣ Α.Ε.
Μετά και την 1838 απόφαση (ΑΔΑ: 636Ν4691Β5-76Τ)
της 374/29-03-2019 συνεδρίασης του Δ.Σ. της Η.ΔΙ.Κ.Α.
Α.Ε., τροποποιούνται τα άρθρα 74 και 76 του Κανονισμού
Εσωτερικής Οργάνωσης και Λειτουργίας της Η.ΔΙ.Κ.Α.
Α.Ε. (βιβλίο β΄) περί αδειών:
1. Τροποποίηση της περ. β΄ της παρ. 12, του άρθρου
74, υπό τον τίτλο «Κανονικές και ειδικές άδειες απουσίας».
2. Τροποποίηση της περ. β΄ της παρ. 13, του άρθρου 74,
υπό τον τίτλο «Κανονικές και ειδικές άδειες απουσίας».
3. Τροποποίηση της παρ. 15, του άρθρου 74 υπό τον
τίτλο «Κανονικές και ειδικές άδειες απουσίας».
4. Τροποποίηση της παρ. 3, του άρθρου 76 υπό τον
τίτλο «Άδειες μητρότητας».
Άρθρον 74*
Κανονικές και Ειδικές άδειες
12. Ειδικές άδειες απουσίας χορηγούνται και στους
υπαλλήλους της Η.ΔΙ.Κ.Α. Α.Ε. ως έξης:
β) Υπάλληλοι που πάσχουν ή έχουν σύζυγο η τέκνο
που πάσχει από νόσημα το οποίο απαιτεί τακτικές μεταγγίσεις αίματος ή χρήζει περιοδικής νοσηλείας δικαι-
ούνται ειδική άδεια με αποδοχές έως είκοσι δύο {22) εργάσιμες ημέρες το χρόνο. Με προεδρικό διάταγμα, που
εκδίδεται μετά από πρόταση των Υπουργών Διοικητικής
Μεταρρύθμισης και Ηλεκτρονικής Διακυβέρνησης και
Υγείας, καθορίζονται τα νοσήματα του προηγούμενου
εδαφίου. Η άδεια αυτή χορηγείται και σε υπαλλήλους
που έχουν τέκνα που πάσχουν από βαριά νοητική στέρηση ή σύνδρομο Down. Επίσης, χορηγείται και σε υπαλ-
λήλους με τέκνα που πάσχουν από Διάχυτη Αναπτυξιακή
Διαταραχή (Δ.Α.Δ.), εφόσον αυτά είναι ανήλικα ή είναι
ενήλικα αλλά δεν εργάζονται. Η άδεια χορηγείται κατόπιν
σχετικής γνωμάτευσης δημόσιου Ιατροπαιδαγωγικού
Κέντρου ή παιδοψυχιατρικού τμήματος δημοσίου νοσοκομείου. Η άδεια αυτή χορηγείται ανεξαρτήτως του εάν
τα τέκνα χρήζουν ή όχι περιοδικής νοσηλείας, συνεπώς
δε χρειάζεται γνωμάτευση υγειονομικής επιτροπής. Για
τη χορήγηση της άδειας σε υπαλλήλους που έχουν ενήλικα τέκνα τα οποία πάσχουν από Δ.Α.Δ. απαιτείται υπεύ-
θυνη δήλωση του υπαλλήλου ότι το τέκνο δεν εργάζεται.
13. Άδειες εξετάσεων χορηγούνται και στους υπαλλήλους της Η.ΔΙ.Κ.Α. Α.Ε. ως εξής:
β) Η άδεια εξετάσεων δεν μπορεί να υπερβαίνει τις
δεκατέσσερις {14) εργάσιμες ημέρες κάθε έτος και χορηγείται συνεχώς ή τμηματικώς κατά την εξεταστική πε-
ρίοδο που ζητά ο ενδιαφερόμενος. Οι άδειες εξετάσεων
χορηγούνται για το χρόνο φοίτησης και μέχρι δύο το
πολύ εξάμηνα μετά τη λήξη του, εφόσον ο υπάλληλος
εξακολουθεί να φοιτά. Για κάθε ημέρα εξετάσεων δύναται να χορηγηθεί άδεια έως δύο (2) ημερών, πριν (εντός
μίας εβδομάδας) ή κατά την ημέρα εξέτασης, σε καμία
περίπτωση όμως δεν δύναται η χορηγούμενη άδεια
εξετάσεων κατ' έτος να υπερβαίνει τις δεκατέσσερις
(14) εργάσιμες ημέρες. Η άδεια εξετάσεων δύναται να
χορηγηθεί και μετά την ημέρα εξέτασης, εφόσον απαιτείται μετάβαση του υπαλλήλου σε άλλη πόλη. Η άδεια
χορηγείται και στην περίπτωση παράδοσης γραπτής εργασίας με την προϋπόθεση ότι η εργασία υπέχει τη θέση
εξέτασης ή αποτελεί μέρος της εξεταστικής διαδικασίας.
15. Στους υπαλλήλους της Η.ΔΙ.Κ.Α. Α.Ε., που έχουν
ανήλικα τέκνα χορηγείται άδεια με αποδοχές έως τέσσερις (4) εργάσιμες ημέρες για κάθε ημερολογιακό έτος,
σε περίπτωση ασθένειας των τέκνων τους, κατόπιν προσκόμισης σχετικής ιατρικής βεβαίωσης.
Για τους υπαλλήλους που είναι τρίτεκνοι, η ως άνω
άδεια ανέρχεται σε επτά (7) εργάσιμες ημέρες συνολικά,
για κάθε ημερολογιακό έτος, για τους πολύτεκνους σε
δέκα (10) εργάσιμες ημέρες και για τους υπαλλήλους
που είναι μονογονείς σε οκτώ (8) εργάσιμες ημέρες για
κάθε ημερολογιακό έτος. Σε περίπτωση που και οι δύο
γονείς είναι δικαιούχοι, η άδεια ασθένειας ανηλίκων
τέκνων αποτελεί αυτοτελές δικαίωμα του κάθε γονέα υπαλλήλου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Ιουνίου 2019
ΤΕΥΧΟΣ ΠΡΑ.Δ.Ι.Τ.
Αρ. Φύλλου 265
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΕ-EΠΕ 265/11.06.2019
Άρθρο 76
Άδειες μητρότητας
3. Στους υπαλλήλους (μητέρα ή πατέρα) που υιοθετούν τέκνο, καθώς και σε υπαλλήλους που γίνονται
ανάδοχοι γονείς, χορηγείται άδεια τριών (3) μηνών με
πλήρεις αποδοχές εντός του πρώτου εξαμήνου μετά την
περαίωση της διαδικασίας της υιοθεσίας, ή της αναδοχής
αντίστοιχα, εφόσον το υιοθετημένο ή το αναδεχόμενο
τέκνο είναι ηλικίας έως έξι (6) ετών. Ένας (1) μήνας από
την άδεια αυτή, μπορεί να καλύπτει απουσία του υπαλλήλου, κατά το προ της υιοθεσίας ή της αναδοχής διάστη-
μα. Η ανωτέρω άδεια χορηγείται με πλήρεις αποδοχές
και στους γονείς που αποκτούν τέκνο με τη διαδικασία
της παρένθετης μητρότητας, αμέσως μετά τη γέννηση
του τέκνου και πέραν των υφιστάμενων διευκολύνσεων
για την ανατροφή του τέκνου.
Ειδικότερα, εάν οι και οι δύο γονείς είναι υπάλληλοι, η
άδεια των τριών (3) μηνών χορηγείται εναλλακτικά είτε
μόνο στον ένα γονέα υπάλληλο, ή και στους δύο από
κοινού με κατανομή του τριμήνου μεταξύ τους, βάση
κοινής δήλωσης που καταθέτουν στην υπηρεσία τους,
ποτέ όμως ταυτόχρονα για το ίδιο χρονικό διάστημα.
Επισημαίνεται, ότι η ανωτέρω άδεια τριών (3) μηνών
χορηγείται σε κάθε περίπτωση πριν από τη χορήγηση
των διευκολύνσεων του μειωμένου ωραρίου ή της 9μηνης άδειας ανατροφής τέκνου και δεν είναι δυνατή η
μετατροπή της σε μειωμένο ωράριο, κατ' αναλογία με
την άδεια μητρότητας, καθώς χορηγείται αμέσως πριν
ή μετά την υιοθεσία, την αναδοχή ή την γέννηση του
τέκνου, κατά περίπτωση.
Σε κυοφορούσες υπαλλήλους που έχουν ανάγκη ειδικής θεραπείας, μετά την εξάντληση της αναρρωτικής
άδειας με αποδοχές, χορηγείται κανονική άδεια κυοφορίας με αποδοχές, μετά από βεβαίωση θεράποντος ια-
τρού του ασφαλιστικού φορέα υγείας ή δημοσίου φορέα
παροχής υπηρεσιών υγείας.
Αθήνα, 11 Ιουνίου 2019
Ο Πρόεδρος Δ.Σ. - Διευθύνων Σύμβουλος
ΑΝΑΣΤΑΣΙΟΣ ΤΑΓΑΡΗΣ

[Source: 20191100265.pdf | Tokens: 5448]